《次青溪后二章为别 其一》
宋代·卫宗武

季世思良士，如抱渴与饥。峨峨章甫冠，瑞气浮芝眉。

粹然君子儒，赴我同襟期。凡林非鸾栖，丹穴仍归飞。

恨无健羽翰，所至相追随。怀归宜莫留，荆州那足依。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。